CELEX: 32019R1870
Language: da
Date: 2019-11-07 00:00:00
Title: Kommissionens forordning (EU) 2019/1870 af 7. november 2019 om ændring og berigtigelse af forordning (EF) nr. 1881/2006 for så vidt angår grænseværdier for erucasyre og hydrogencyanid i visse fødevarer (EØS-relevant tekst)

8.11.2019   
               
               
                  DA
               
               
                  Den Europæiske Unions Tidende
               
               
                  L 289/37
               
            
         KOMMISSIONENS FORORDNING (EU) 2019/1870
         af 7. november 2019
         om ændring og berigtigelse af forordning (EF) nr. 1881/2006 for så vidt angår grænseværdier for erucasyre og hydrogencyanid i visse fødevarer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (1), særlig artikel 2, stk. 3, og
         ud fra følgende betragtninger:
         
                     (1)
                  
                  
                     Ved Kommissionens forordning (EF) nr. 1881/2006 (2) er der fastsat grænseværdier for bestemte forurenende stoffer i fødevarer, herunder for erucasyre i visse fødevarer.
                  
               
                     (2)
                  
                  
                     Den 21. september 2016 vedtog Ekspertpanelet for Forurenende Stoffer i Fødevarekæden under Den Europæiske Fødevaresikkerhedsautoritet (EFSA) en videnskabelige udtalelse om erucasyre i foderstoffer og fødevarer (3). EFSA fastsatte et tolerabelt dagligt indtag (TDI) på 7 mg/kg kropsvægt pr. dag for erucasyre. De højeste niveauer af eksponering via fødevarer blev observeret hos spædbørn og andre børn, som havde eksponeringsniveauer, der lå over TDI. Dette kan indikere, at der er en risiko for yngre personer, som eksponeres for erucasyre.
                  
               
                     (3)
                  
                  
                     Data om forekomsten af erucasyre i vegetabilske olier og fedtstoffer antyder, at lavere niveauer kan opnås for de fleste vegetabilske olier og fedtstoffer ved at anvende god praksis, f.eks. ved at bruge sorter med et lavt indhold af erucasyre. Grænseværdien for vegetabilske olier bør derfor sænkes, med undtagelse af hørfrøolie, sennepsolie og hjulkroneolie, til den værdi, som er fastsat af Codex Alimentarius for rapsolie med et lavt indhold af erucasyre (4).
                  
               
                     (4)
                  
                  
                     For hørfrøolie, sennepsolie og hjulkroneolie er der forelagt dokumentation, der viser, at det ikke er muligt at opnå lavere niveauer ved at anvende god praksis, da der for disse arter ikke findes nogen sorter, hvor vegetabilske olier udvundet af disse planter indeholder niveauer af erucasyre, der er lavere end den grænseværdi, der er foreslået for de andre vegetabilske olier. Derfor, og i betragtning af at disse olier er af mindre betydning for menneskers eksponering end andre vegetabilske olier, bør grænseværdien for erucasyre i hørfrøolie, sennepsolie og hjulkroneolie forblive uændret. For at undgå lukning af små virksomheder og mikrovirksomheder i visse medlemsstater bør sennepsolie, der fremstilles og forbruges lokalt i små mængder, desuden undtages fra anvendelsen af grænseværdien med godkendelse fra den kompetente myndighed.
                  
               
                     (5)
                  
                  
                     I betragtning af at grænseværdien for vegetabilske olier og fedtstoffer også finder anvendelse for vegetabilske olier, der anvendes som fødevareingrediens, er det ikke nødvendigt at fastsætte en grænseværdi for erucasyre i fødevarer, der indeholder tilsatte vegetabilske olier og fedtstoffer.
                  
               
                     (6)
                  
                  
                     I betragtning af den høje koncentration af erucasyre i sennep, er der en risiko for betydelig eksponering for erucasyre ved indtag af sennep. Der bør derfor fastsættes en grænseværdi for erucasyre i sennep.
                  
               
                     (7)
                  
                  
                     Der er allerede fastsat en maksimalgrænseværdi for erucasyre i modermælkserstatninger og tilskudsblandinger ved Kommissionens delegerede forordning (EU) 2016/127 (5). Af hensyn til klarheden bør den maksimalgrænseværdi for erucasyre i modermælkserstatninger og tilskudsblandinger, der er fastsat ved forordning (EF) nr. 1881/2006, udgå.
                  
               
                     (8)
                  
                  
                     I Kommissionens forordning (EU) 2017/1237 (6) er der ikke fastsat nogen måleenhed for grænseværdien for hydrogencyanid. Denne fejl bør derfor berigtiges af hensyn til retssikkerheden.
                  
               
                     (9)
                  
                  
                     Forordning (EF) nr. 1881/2006 bør derfor ændres.
                  
               
                     (10)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilaget til forordning (EF) nr. 1881/2006 ændres som angivet i bilag I til nærværende forordning.
         
         
            Artikel 2
            Bilaget til forordning (EF) nr. 1881/2006 berigtiges som angivet i bilag II til nærværende forordning.
         
         
            Artikel 3
            Fødevarer, der er opført på listen i bilaget til denne forordning, og som er blevet markedsført på lovlig vis, før denne forordning trådte i kraft, kan fortsat markedsføres indtil datoen for deres mindste holdbarhed eller sidste anvendelsesdato.
         
         
            Artikel 4
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. november 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EFT L 37 af 13.2.1993, s. 1.
         
            (2)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).
         
            (3)  EFSA Journal (2016);14(11):4593.
         
            (4)  Standard for nævnte vegetabilske olier (CODEX STAN 210-1999), Codex Alimentarius.
         
            (5)  Kommissionens delegerede forordning (EU) 2016/127 af 25. september 2015 om supplerende regler til Europa-Parlamentets og Rådets forordning (EU) nr. 609/2013 for så vidt angår de særlige krav til sammensætningen af og oplysning om modermælkserstatninger og tilskudsblandinger og for så vidt angår oplysning om spædbørns- og småbørnsernæring (EUT L 25 af 2.2.2016, s. 1).
         
            (6)  Kommissionens forordning (EU) 2017/1237 af 7. juli 2017 om ændring af forordning (EF) nr. 1881/2006 for så vidt angår en grænseværdi for hydrogencyanid i uforarbejdede hele, stødte, formalede, knækkede eller hakkede abrikoskerner, der markedsføres til den endelige forbruger (EUT L 177 af 8.7.2017, s. 36).
      
      
         
            BILAG I
            I del 8 i bilaget til forordning (EF) nr. 1881/2006 affattes rubrik 8.1 således:
            
                        Fødevarer (1)
                     
                     
                        Grænseværdi (g/kg)
                     
                  
                        »8.1
                     
                     
                        
                           Erucasyre, herunder erucasyre bundet i fedtstof
                        
                     
                     
                         
                     
                  
                        8.1.1
                     
                     
                        Vegetabilske olier og fedtstoffer, der markedsføres til den endelige forbruger eller til anvendelse som ingrediens i fødevarer med undtagelse af hørfrøolie, sennepsolie og hjulkroneolie
                     
                     
                        20,0
                     
                  
                        8.1.2.
                     
                     
                        Hørfrøolie, sennepsolie (1) og hjulkroneolie
                     
                     
                        50,0
                     
                  
                        8.1.3.
                     
                     
                        Sennep (krydderi)
                     
                     
                        35,0
                     
                  
               (1)  Med godkendelse fra den kompetente myndighed finder grænseværdien ikke anvendelse for sennepsolie, der fremstilles og forbruges lokalt.«
         
      
      
         
            BILAG II
            I del 8 i bilaget til forordning (EF) nr. 1881/2006 affattes rubrik 8.3 således:
            
                        Fødevarer (1)
                     
                     
                        Grænseværdi (mg/kg)
                     
                  
                        »8,3
                     
                     
                        
                           Hydrogencyanid, herunder hydrogencyanid bundet i cyanogene glycosider
                        
                     
                     
                         
                     
                  
                        8.3.1
                     
                     
                        Uforarbejdede hele, stødte, formalede, knækkede eller hakkede abrikoskerner, der markedsføres til den endelige forbruger  (1)
                            (2)
                        
                     
                     
                        20,0
                     
                  
               (1)  »Uforarbejdede produkter« som defineret i Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (EUT L 139 af 30.4.2004, s. 1).
            
               (2)  »Markedsføring« og »endelig forbruger« som defineret i Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).«